Indonezio: perfortaj alfrontiĝoj dum manifestacioj kontraŭ laborleĝo
#000001
En Indonezio, leĝo supozata stimuli la ekonomion en recesio pro la Covid-19, ne estas akceptata. Lundon, sep el la naŭ partioj ĉeestantaj en la Parlamento voĉdonis 79 amendojn al jam ekzistanta leĝo, cele al kreado de novaj laborpostenoj kaj stimulado de fremdaj investistoj. Sed miloj da manifestaciantoj en Ĝakarto kaj pluraj aliaj urboj timas perdon de sociaj akiraĵoj.
#000002
La koleraj laboristoj ignoras la protektajn kondutojn kaj plu manifestacias - ofte sen surhavi maskojn – alvoke de la sindikatoj deciditaj ne cedi, ĝis kiam la leĝo nomita «Omnibus» estos nuligita.
#000003
La amendoj, detaligitaj en pli ol 1 000 paĝoj estis voĉdonitaj lundon en la Parlamento. Devigata agadi fronte al ekonomio, kiu kolapsas pro la pandemio, la registaro esperas logi pli da eksterlandaj investistoj.
#000004
La problemo estas, ke la laboristoj perdos kelkajn el siaj sociaj akiraĵoj, la monkompensoj pro maldungo estos reduktitaj, la maldungoj estos faciligitaj, kaj ĉiuj salajruloj sendube laboros pliajn laborhorojn.
#000005
Okaze de tiu leĝo, la sindikatoj formis senprecedencan aliancon kun la organizaĵoj por mediprotektado, ĉar tiu leĝo laŭ ili ebligos kreskadon de «sovaĝa senarbarigo».
#000006
Almenaŭ 400 manifestaciantoj jam estis arestitaj, kelkaj estas en kriza sanstato post kolizioj kun la polico, kiu rebatis al la ŝtonĵetoj per larmigaj gasoj kaj akvokanonoj. Sindikatoj alvokas al ĝenerala striko. Ĵaŭdon, studentaj organizaĵoj kuniĝis kun la movado.
#000007
Indonezio: Labourstart kampanjo: nuligu la leĝon omnibus de Widodo kaj protektu la laboristojn kaj iliajn familiojn
#000008
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000009
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000011